Miks selline valik on tehtud, on meil keeruline hinnata, sest et tõsi, on ju see, et laevades on ruumi oluliselt rohkem hoida teistest inimestest distantsi ja tagada iseenda ja, ja teiste reisijate turvalisus. Millised olid need ajendid, miks Soome valitsus eile sellise otsuse tegi? Me ei ole tänaseni lõplikult teada saanud, küll aga tean seda, et nii Soome laevaomanike liit kui ka Eesti poolt siis meie Tallinki peakontorist oleme pidanud nõupidamisi, kuidas sellele kõigele reageerida ning usume Soome poolel, kindlasti peetakse ka täiendavaid läbirääkimisi, esiteks saamaks aru, miks selline otsus tehti ja teiseks, et kuidas seda diskrimineerivat olukorda ikkagi lõpetada, kus üks transpordiliik on eelistatud teisele. On ju näha täna see, et Euroopa Liit on esimesest juulist muutmas kõiki reisimise reegleid ja on näha ka see, et Eesti nakkus näitaja läheb tempokalt alla. Seda enam selline jätkuv töörände kinnihoidmine ja veel enam transpordiliigi kaudu valimine on kõikidele Tallinn-Helsingi vahet sõitvatele laevafirmadele arusaamatu. Selge on see, et see on diskrimineeriv. Selge on see, et see ei aita tegelikkuses päriselus töörändele oluliselt kaasa. Te jätkate konsultatsioone ja läbirääkimisi laevafirmadega, mis lootused on tegelikult, et laevad ikkagi suvel nüüd varsti liikuma hakkaksid? Ma olen küll selles mõttes optimistlik, et kui esimene juuli saabub, siis mulle tundub, et tänane Eesti viiruse nakatusnäitaja liigub seda teed, et Soome riigil ei ole peale esimest juulit ühtegi legaalset võimalust piiri kinni hoida, tuleb ära oodata Euroopa Liidu ühised otsused siis nende piirangute osas, mis lävendist peale peab olema vaba liiklemine ilma igasuguseid tõendeid nõudmata lubatud. Meile seni teadaolevalt see piir võib tulla sinna kuskile 75 juurde 100000 elaniku kohta kahe nädala vältel. Täna on see piir Soomes kehtestatud 25, mis on omaette jabur. Ilmselt tuleb ära oodata, kuni Euroopa liit on reeglid kokku leppinud ja tundub, et, et see võib olla see päästev tee Eesti ja Soome vahet taas vabalt liikuda saaks.
Soome valitsuse otsus lubada osalist töörännet Eestiga üksnes lennukiga, tuli laevandusettevõtetele suure üllatusena. Mall Mälberg küsis Tallinki juhi Paavo Nõgene kommentaari.